Florin Piersic, în vârstă de 88 ani, vorbește rar despre fiul său cel mic, Daniel Piersic. Daniel este fiul marelui actor din cea de-a doua căsnicie a lui, cea cu Anna Szeles, o actriță superbă care a făcut istorie în lumea teatrului și a cinematografiei românești.
Florin Piersic vorbește rar despre fiul său cel mic, Daniel Piersic
După ce a divorțat de prima soție, Tatiana Iekel, în 1974, cea cu care îl are pe Florin Piersic Jr., actorul a întâlnit-o pe Anna Szeles și s-a îndrăgostit iremediabil de ea. Din iubirea lor s-a născut Daniel Piersic, un tânăr discret, care nu face parte din lumea mondenă.
Daniel nu i-a călcat pe urme părinților lui și nu a ales o carieră în actorie. El trăiește o viață dincolo de ochii curioșilor și puțină lume știe că Florin Piersic mai are un băiat.
În 1985, Florin Piersic a divorțat de cea de-a doua soție, Anna Szeles, iar aceasta l-a luat pe Daniel și s-au mutat împreună în Ungaria. Chiar dacă Daniel și tatăl său s-au văzut foarte rar, marele actor păstrează mereu legătura cu fiului lui cel mic.
Daniel obișnuia să meargă des la Cluj și într-un interviu de la vremea aceea pentru impact.ro, el a declarat că pentru el Cluj e ca o a doua casă.
„Verile le petreceam la Cluj. La 10 ani, mă urca mama în tren la Budapesta, iar aici, la Cluj în gară, mă aștepta Florin, tata. Cam așa au decurs lucrurile până pe la 17-18 ani, veneam vara și stăteam chiar și o lună. Deci am multe amintiri care mă leagă de Cluj. E ca și cum m-aș întoarce acasă aici”, povestea Daniel Piersic pentru impact.ro.
Daniel nu și-a dorit o carieră asemănătoare cu cea a părinților săi și a fratelui lui mai mare, ci a ales să studieze economia. Prin urmare, fiul cel mic al lui Florin Piersic este de profesie economist, expert în relații internaționale și comerț exterior.
În prezent, el este stabilit la Viena, acolo unde și-a întemeiat o familie, e căsătorit și are doi băieți care îi seamănă leit. Cu toate acestea, el își face frecvent timp să își viziteze părinții la Budapesta, respective Cluj.
Irinel Columbeanu își petrece Paștele la azil. Ce i-au interzis medicii să facă... Cum sună vocea live a Iuliei Vântur, în concert. Vedeta a cântat în indiană pe scenă, dar și o piesă de la Dua Lipa. Cum...